b'\n_START_ARTICLE_\nDet gigantiske sammenst\xc3\xb8d\n_START_PARAGRAPH_\nDet gigantiske sammenst\xc3\xb8d - p\xc3\xa5 engelsk "the giant impact hypothesis" - er den alment accepterede forklaring p\xc3\xa5 M\xc3\xa5nens oprindelse, der indeb\xc3\xa6rer et gigantisk sammenst\xc3\xb8d for ca. 4 milliarder \xc3\xa5r siden mellem den unge Jord og et himmellegeme p\xc3\xa5 st\xc3\xb8rrelse med Mars, ofte kaldet Theia efter den gr\xc3\xa6ske gudinde, der er mor til Selene, M\xc3\xa5nens gudinde._NEWLINE_Teorien blev fremsat i 1974 af de amerikanske astronomer William K. Hartmann og Donald R. Davis, men der er i 2012 s\xc3\xa5et tvivl om teoriens detaljer._NEWLINE_Det gigantiske sammenst\xc3\xb8d er blevet sandsynliggjort ved de kemiske ligheder mellem sten fra M\xc3\xa5nens overflade og Jordens klipper. For teorien taler ogs\xc3\xa5 M\xc3\xa5nens kemiske forskel fra de andre planeter og Jordens hurtige rotation om sin akse. Sammenst\xc3\xb8det skal have udslettet Theia og slynget store m\xc3\xa6ngder stof ud i oml\xc3\xb8b om Jorden. Det samlede sig til M\xc3\xa5nen, som langsomt driver l\xc3\xa6ngere og l\xc3\xa6ngere v\xc3\xa6k fra Jorden. Jorden modtog ogs\xc3\xa5 betydelige m\xc3\xa6ngder materiale ved sammenst\xc3\xb8det og voksede til sin nuv\xc3\xa6rende st\xc3\xb8rrelse.'